શીર્ષક: પાપુઆ ન્યૂ ગિનીઃ મહિલાઓ માટે દુનિયાનો ‘સૌથી ખતરનાક’ દેશ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કેટલાંક અનુમાન જણાવે છે કે પાપુઆ ન્યૂ ગિનીની 70 ટકા મહિલાઓ પર તેમના જીવનકાળમાં બળાત્કાર કરવામાં આવે છે અથવા તેમણે કોઈક પ્રકારની જાતીય સતામણીનો શિકાર થવું પડે છે.

બીબીસીએ પાપુઆ ન્યૂ ગિનીની રાજધાની પોર્ટ મોરેસ્બીનો પ્રવાસ કર્યો હતો અને મહિલાઓ વિરુદ્ધની હિંસાને યોગ્ય ગણાવતા કેટલાક લોકો સાથે મુલાકાત કરી હતી. 

બીબીસીની મુલાકાત કેટલીક એવી મહિલાઓ સાથે પણ થઈ હતી, જે કહેતાં હતાં કે "બસ, હવે બહુ થયું."

ઘરેલુ હિંસા અને બળાત્કાર

પાપુઆ ન્યૂ ગિનીનો સમાવેશ રહેવા માટે વિશ્વના સૌથી બદતર દેશોની યાદીમાં થાય છે, જ્યાં ઘરેલુ હિંસા અને બળાત્કારનો દર સૌથી વધારે છે. 

જોકે, અહીં બળાત્કારના જૂજ આરોપીઓને જ સજા થાય છે તે વધારે ચિંતાજનક વાત છે. 

એક વરિષ્ઠ પોલીસ અધિકારીએ જણાવ્યું હતું કે ઘરેલુ હિંસા અને બળાત્કારની કમસેકમ 6,000 ઘટનાઓ આ વર્ષની જાન્યુઆરીથી મે દરમ્યાન નોંધાઈ હતી. 

તમે આ વાંચ્યું કે નહીં?

અધિકારીએ કહ્યું હતું, "આ નોંધાયેલી ઘટનાઓ છે. જેની ક્યાંય નોંધ કરાવવામાં આવી નથી એવી ઘટનાઓ કેટલી હશે તે તમે વિચારી શકો છો."

"તેનું કારણ એ છે કે પાપુઆ ન્યૂ ગિનીમાં તમે કોઈ પણ સામાન્ય વ્યક્તિને પૂછશો તો એ કહેશે કે આ તો સામાન્ય વાત છે. ગર્લફ્રેન્ડ, પત્ની કે દોસ્ત હોય તેવી કોઈ પણ મહિલા સાથે હિંસા થાય એ સામાન્ય વાત છે."

'મહિલાઓ સૌથી આસાન શિકાર'

પાપુઆ ન્યૂ ગિનીમાં સ્થાનિક બદમાશોને 'રાસ્કલ' કહેવામાં આવે છે અને એવા લોકો પર બળાત્કારના સૌથી વધુ આરોપ છે. 

'રાસ્કલ' લોકોના જણાવ્યા મુજબ, કોઈ મહિલા પર સામુહિક બળાત્કાર કરવો એ તેમની રોજિંદી ગતિવિધિનો એક હિસ્સો છે. 

'રાસ્કલ' લોકો એ બાબતે ખુલ્લેઆમ વાત પણ કરતા હોય છે. તેમને કૅમેરા કે પોલીસનો ડર હોતો નથી. 

એક 'રાસ્કલે' બીબીસીને કહ્યું હતું, "અહીં મહિલાઓ સૌથી આસાન શિકાર છે. તેમને લૂંટવાનું અત્યંત આસાન હોય છે. તેમને મારવાનું આસાન હોય છે."

"જાહેર રસ્તા પર તમે કોઈ મહિલાને માર મારશો તો તેનો કોઈ વિરોધ નહીં કરે. આ એકદમ સામાન્ય વાત છે."

સતત ડરનો ઓછાયો

પૉર્ટ મોરેસ્બી શહેરમાં તમે કોઈ મહિલાને ધારીને જોશો તો તેમની 'સદા સતર્ક નજર'થી સમજાઈ જશે કે તેઓ સતત જોખમમાં જીવી રહ્યાં છે. 

શહેરમાં મહિલાઓ વિરુદ્ધ હિંસાની એટલી ઘટનાઓ બને છે કે અહીં સરકારે 'સેફ હાઉસ' નામનું ઘર બનાવવું પડ્યું છે. 

એક સેફ હાઉસમાં અમારી મુલાકાત સુઝેન સાથે થઈ હતી. સુઝેન તેમનાં બાળકો સાથે છેલ્લા બે મહિનાથી સેફ હાઉસમાં રહે છે. 

સુઝેનનાં લગ્ન...